चार की जगह 3 मई को होगा मुकाबला, लखनऊ के इकाना में खेला जाना है मैच
TATA Indian Premier League Change in fixture – Match 46: LSG vs CSK  Lucknow Super Giants  Chennai Super Kings Lucknow Municipal Corporation election on 4th May
IPL के 16वें सीजन का 46वां मैच लखनऊ सुपर जायंट्स और चेन्नई सुपर किंग्स के शेड्यूल में बदलाव किया गया गया है। IPL की ओर से जारी किए गए बयान में कहा है कि लखनऊ के इकाना क्रिकेट स्टेडियम में 4 मई को लखनऊ और चेन्नई के बीच खेले जाने वाला मैच 3 मई को ही खेला जाएगा। वहीं मैच के समय और स्थान में कोई बदलाव नहीं किया गया है। मैच पहले की तरह ही इकाना स्टेडियम में निर्धारित समय दोपहर 3:30 बजे से ही शुरू होगा।
लखनऊ में चार मई को होंगे निकाय चुनाव
यह बदलाव लखनऊ में 4 मई को होने वाले नगर निकाय के चुनाव को देखते हुए किया गया है। सुरक्षा कारणों की वजह से IPL प्रशासन ने मैच को निर्धारित दिन से एक दिन पहले कराने का फैसला किया। ताकि सुरक्षा को लेकर कोई समस्या ना हो।
लखनऊ और चेन्नई दोनों के हैं 6-6 अंक
IPL के 16वें सीजन में अब तक चेन्नई और लखनऊ का प्रदर्शन शानदार रहा है। लखनऊ सुपर जायंट्स की टीम ने अब तक 5 मुकाबले खेले हैं, जिसमें से 3 में जीत दर्ज की है, इसके साथ ही टीम पॉइंट्स टेबल में 6 अंकों के साथ दूसरे नंबर पर काबिज हैं। वहीं दूसरी तरफ चेन्नई सुपर किंग्स की टीम ने अब तक 5 मैच में से 3 जीते हैं, सीएसके पॉइंट टेबल में 6 अंकों के साथ तीसरे स्थान पर है।
चेन्नई इस सीजन में लखनऊ को हरा चुकी है
लखनऊ सुपरजायंट्स और चेन्नई सुपर किंग्स इस सीजन में एक-दूसरे से एक बार भिड़ चुकी हैं। चेन्नई के चिन्नास्वामी स्टेडियम में खेले गए इस मैच में CSK ने लखनऊ को 12 रन से हराया। पहले बल्लेबाजी करते हुए चेन्नई ने 7 विकेट के नुकसान पर 217 रन बनाए। 218 रन के टारगेट का पीछा करने आई लखनऊ ने 7 विकेट के नुकसान पर 205 रन ही बना सकी।